घर को सजाने में लाइटिंग की भूमिका अहम होती है। आज के दौर में मार्केट में एक से बढ़कर एक उपकरण मौजूद हैं, जो आपके आशियाने को अलग लुक देने में सक्षम हैं। लाइट को अंतिम रूप देने से पहले यह तय कर लें कि आपको किस जगह के लिए कितनी रोशनी चाहिए। घर में लिविंग रूम, डाइनिंग, रीडिंग और गेमिंग एरिया होते हैं और उनके हिसाब से आपको अलग-अलग तरीके से आगे बढ़ना होता है। तब जाकर घर की रंगत में इजाफा होता है। बात जब बड़े घरों में रंग की हो, तो आपको अलग अंदाज अपनाना होता है। कमरे बड़े हैं, तो बहुत सारे रंगों का प्रयोग न करें। बड़े कमरों में भी सामान के साथ रंगों का समानता बैठाने की जरूरत होती है, तब जाकर कमरा सुंदर लगता है।